**Lipov Lad** je jedan od beogradskih krajeva i jedna od 17 zvezdarskih mesnih zajednica.

Ime
---

Restoran "Lipov Lad" (zimi, nova zgrada na mestu stare)
Kraj je dobio ime po kafani "Lipov Lad" (skraćeno od "lipov hlad"), oko koje rastu lipe.

Položaj
-------

Kraj se nalazi na oko 2,5 kilometra od centra Beograda. Granice mesne zajednice (MZ) "Lipov Lad" su: Bulevar Kralja Aleksandra, ranije Revolucije (prema severoistoku i zvezdarskoj MZ "Slavujev Potok" odn. Lionu), ul. Stanislava Sremčevića (jugoistok, MZ Vračarsko Polje), ul. Vojislava Ilića (jugozapad, opština Vračar odn. kraj Crveni Krst) i ul. Bregalnička (severozapad, MZ Smederevski Đeram).

Karakteristike
--------------

Kraj je uglavnom stambeni, sa višim zgradama i komercijalnim sadržajima uglavnom uz Bulevar. Prema popisu iz 2002. MZ je imala 5162 stanovnika. Kraj je uglavnom izgrađen 1960-tih, sa travnjacima, igralištima i zelenilom između zgrada. Kafana "Lipov Lad" (nova zgrada), po kojoj je kraj dobio ime, nalazi se u zapadnom delu MZ, uz Bulevar.

Peti Park
---------

Peti Park ili Parkić je mala zelena površina u severoistočnom kutu MZ, na uglu ulica Stanislava Sremčevića i Despota Olivera, bivša Toneta Tomšiča. Gradska vlada je tu sredinom 2005. isekla drveće zbog gradnje tržnog centra. Lokalno stanovništvo je protestovalo, želeći da sačuva zelenu površinu, tako da je i policija morala uredovati. Gradska vlada je tvrdila da je površina bila namenjena za gradnju još 1980-tih a da je mini-park bio samo privremeno rešenje. Lokalno stanovništvo je dobilo podršku ostalih Beograđana i nekih slavnih ličnosti i rok grupa. U januaru 2008. zvezdarska opština je posadila 31 jelu u pokušaju da očuva park.

U popularnoj kulturi
--------------------

U filmu "Ko to tamo peva", dok putnici autobusa hodaju u učiteljevoj pogrebnoj povorci, Pevač (Dragan Nikolić) kaže Mladi (Neda Arnerić): "Zakasniću na audiciju za pevače u Lipovom Ladu. To je najbolji restoran u Beogradu".

Izvori
------

* Granice opštine Zvezdara i mesnih zajednica Arhivirano 2010-01-13 na Wayback Machine-u - .kml fajl, otvara se *Google Earth*om.
* Fotokarta Beograd, *MapSoft & Geokarta*, 2005.
* Plan grada Magic Map
* Spisak Mesnih zajednica:
	+ Na sajtu opštine Arhivirano 2010-01-21 na Wayback Machine-u, ali ima nekoliko parova MZ sa istom adresom sedišta (stanje od 31.1.2009.), što je preneto i u gore pomenuti .kml fajl, što otežava identifikaciju.
	+ Alternativni spisak Arhivirano 2011-11-21 na Wayback Machine-u - pouzdaniji, osim za MZ Zvezdara (za nju vidi prethodni sajt) (stanje od 31.1.2009.)

Eksterni linkovi
----------------

* Pesma o starom Lipovom ladu
* Peti Park Arhivirano 2009-08-16 na Wayback Machine-u

| * p
* r
* u
Opština Zvezdara |
| --- |
| Mesne zajednice | 
Vukov Spomenik • 
Smederevski Đeram • 
Bulbulder •
Severni Bulevar • 
Slavujev Potok • 
Lipov Lad • 
Zvezdara • 
Vračarsko polje • 
Ćirilo i Metodije • 
Vojvoda Putnik • 
Stevan Sinđelić • 
Zeleno Brdo • 
Mali Mokri Lug • 
Mirijevo • 
Novo Mirijevo •
Veliki Mokri Lug • 
Vojvoda Mišić
 |  |
| Ostali krajevi | 
Slavujev Venac •
Zvezdara II •
Konjarnik II i III •
Rudo •
Učiteljsko Naselje •
Denkova Bašta •
Stari Đeram •
Cvetkova Pijaca •
Cvetanova Ćuprija •
Padina 
 |